ouha, da seit wohl öbr grad bye bye switzerland?   okee, fassemer zäme: sparfreudigkeit (ok, das schaffi au na) abr so wiit id zuekunft plane? meine güte, ich wo knapp mal e wuche schaff   voll easy, und dänn chunnt de nägst  kolleg und du reisisch namal par täg dur asie...   abr jez au mal abxe vom gäld, i.wie bisch ja theoretisch gliich adis läbe ide CH "akettet", bzw. xehsch ständig was all die andere plant händ. finds eifach chrank wämmer mit öberem redt wodr für die nögste 10 jahr odr no me (   ) ihri gnaue läbensplänli chönd verzelle. und  die sind unveränderet, sit x jahr, also nöd nur churzi hirngespinst. eifach alles so typischi, chliikarierti, unkreativi plän a la ich schaff mal es jahr det und det, gang es jahr is land xy und dänn chumi zrugg und ja, dänn so a la sovill chind & hochzeit & beerdigung mit grabstein modell xy^^ wtf!?     nöd ide schwiiz alt wärde - meine worte   klar ischs en traum, abr wännd nöd vor häsch i.wo in neuseeland en riese schafbaron z wärde wo die halb insle kontrolliert, au en einigermasse realistische... heii, es git lüt wode traum händ mal ufde mond z flüge, machemer ois chli hoffnig   wie xeit, wot definitv nöd ide CH alt wärde, grausigi vorstellig   abr bi jez au nani sowiit dasi wür säge det und det woti läbe, es paar wuche als tourist isch immer na öbis völlig anders als au det läbe. abr jep, für paar mönet, da isch kanada definitv i planig     na dann, auf einen schönen akzent & groteski entschuldigunge, mr. english   nei sorry, abr bi paar  täg ide bärge xi, und has doch fertig bracht genau vo 2 lüt schier übr de hufe z gfahre wärde, wo sich schlussändlich als kiwis usegstellt händ. de eint hätmer sichr fast en 2 minute vortrag ghalte wie leids im tuet, i schönstem änglich - göttlich     alles klar, wänndi z vill mäldisch isch sowieso nöd guet, pff     na  dann, en halbe roman spöter - gut flug & gut rutsch au dir...uf es tolls jahr, wili doch hoffe